**5. napirend előterjesztés**

**E l ő t e r j e s z t é s**

**A Balaton-nagyberek Vizitársulat 2023.05.26.- i**

**Küldött gyűlésére.**

**Tárgy:**

**Víztársulat 2023 évi feladatainak meghatározása.**

**Tisztelt Küldöttgyűlés!**

Közfeladataink ellátásának a formája 2023 évben is a változatlanul vállalkozási szerződés keretében történik a 223 km csatorna hálózatunk és műtárgyainak, védműveinek fenntartási munkáinak elvégzése, és a belvíz átemelés folyamatos biztosítására.

Változatlanul találkozik a társulatunk Alapszabályában és vízjogi üzemelési engedélyében egyaránt rögzített közfeladat ellátási kötelezettsége, - valamint legnagyobb tagunk, a Hubertus Agráripari Bt gazdálkodási érdeke és szerződéses kötelezettsége.

Emiatt úgy a csatorna fenntartási tevékenységünket, mint a belvíz átemelési tevékenységünket a Hubertus Bt.-vel kötött vállalkozási szerződés keretében végezzük 2023 évben is a vízjogi engedélyben foglaltak, - a Megrendelőnk igényei, - valamint a műszaki ellenőr előírásainak megfelelően.

1. **Csatorna fenntartás.**

A 2023 évi feladataink meghatározása, - és ezzel együtt annak szerződéses rögzítése az előző év gyakorlatának megfelelően történt.

Eszerint a Hubertus Bt.-nek a vízkormányzással kapcsolatos - elsősorban agronómiai megfontolásból meghatározott – elvárásai alapján havonta rendeli meg azon munkákat, amelyet a gazdálkodásához szükségesnek lát, és ezek elvégzéséhez biztosítja a pénzügyi fedezetet, és a szükséges gépi és és humán erőforrásokat. A konkrét havi munkák megrendelése során kiemelt figyelmet kapnak a vízkormányzási kötelezettség által meghatározott szempontok is.

Ezért a havi feladatok meghatározása a Hubertus Bt, - a BNB VT, - és a műszaki ellenőr konszenzusos megállapodásán alapszik.

A munkafolyamatok végzését a Megrendelő Hubertus Bt. megbízásából ellenőrző külsős műszaki ellenőr vízügyi szakember végzi, akinek feladata a vízjogi üzemelési engedélyben foglalt paraméterek biztosítása és az agronómiai feladatokkal történő összehangolása.

A szerződéses konstrukció lényeges eleme volt az elmúlt évben, hogy a munka normák kerültek éves szinten a szerződésben rögzítésre, a piaci összehasonlító árak, és az egyes munka nemekre kialakult egységárak önköltségének figyelembe vételével.

Ezen normák alkalmazásával került sor havonta a munkák elszámolására a BNB VT és a Hubertus Bt között.

Ennek révén 2022 év során a kimutatott 12 millió Ft gazdálkodási veszteség olyan szintre apasztotta a társaságunk eredmény tartalékát, aminek további csökkentése már a gazdálkodás eredményességét veszélyeztetné.

Ezért a 2023-as munkák elszámolása során vissza térünk az önköltség plusz margin alapú szerződéses kapcsolatra.

Ennek során a tárgyhóban felmerülő költségek, és a naturáliákban az építési és felmérési naplókban rögzített munka mennyiségek figyelembe vételével havonta állapítunk meg az egyes munka nemekre önköltséget, majd azt 7 % marginnal növelve egység árat.

Ez a konstrukció biztosítja, hogy sem veszteséges gazdálkodás, sem a 7% margint meghaladó eredmény sem tud kialakulni társulatunk működése során.

Az éves csatorna fenntartási feladat tervben az elszámolás módjától függetlenül szerepel a csatorna hálózatunk egyszeri kaszálása, a hozzá tartozó műtárgyak kézi gondozásával, a havi megrendelések keretében.

Továbbá beépül a feladatok közé a korábbi évek beszámolónál taglalt kockázat elemzésből fakadó, - 2023 évre is tervezett - jó karba helyezések elvégzése.

Ezért nem készül tételes, tárgyévi terv a 2023-as jó karba helyezendő csatornák listájára, mivel úgyis a rendelkezésre bocsátandó erőforrások fogják annak tartalmát meghatározni illetve kitölteni.

Mindezek megvalósítása már megkezdődött, első körben a XVI és XVII sorozatok mentén a Táskai csatorna nyugati oldali, - és a Határ-belvíz-csatorna keleti oldali szívóárkainak jó karba helyezésével kezdtük a munkákat. Megvalósulásuk mértékéről a 2023 évi feladatterv végrehajtásáról szóló beszámolóban fogunk számot adni a 2024 évi Küldöttgyűlésen.

1. **Belvízátemelés.**

Belvíz átemelési tevékenységünket szintén a szolgáltatást megrendelő Hubertus Agráripari Bt.-vel megkötött vállalkozási szerződésben foglaltak szerint tudjuk biztosítani. Részben saját tulajdonú, részben bérleti szerződés során rendelkezésünkre álló szivattyúk segítségével.

A vállalkozási szerződésbe beépített önköltség plusz margin konstrukció biztosítja, hogy a szivattyútelep villamos energia ellátását biztosító trafó beruházásunkra fordított tagi kölcsön éves törlesztő részleteit kigazdálkodjuk.

A szivattyú kapacitásunk alapján nem csak a Balaton-Nagyberek belvíz öblözet belvizeinek a Balatonba jutását tudjuk nagyfokú műszaki biztonsággal megoldani, de az esetlegesen betörő külvizekét is, valamint a működési területünkön kívüli belvizek befogadását és szivattyúzását is meg tudjuk oldani térítés ellenében.

Az ehhez szükséges megállapodásokat megkötöttük, újabb igények jelentkezésekor folyamatosan megkötjük. Jelenleg kettő területre vonatkozó összevont élő megállapodásunk van a Balatonfenyvesi Önkormányzattal, és egy –egy pedig a Fonyódi Önkormányzattal és a Vízügyi Igazgatósággal.

Továbbá megállapodásunk van az ALDI Magyarország KFT-vel csapadék vizek befogadására és elvezetésére Balatonfenyves belterületéről.

Kérem a Tisztelt Küldöttgyűlést az előterjesztésem és a határozati javaslatom elfogadására!

**Határozati javaslat:**

**A küldöttgyűlés megtárgyalta az előterjesztést, és az abban foglaltakat az alábbiak szerint hagyja jóvá:**

**1.) Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását 2023 évben is havi megrendelésekben foglalt műszaki tartalommal hajtsa végre a társulat. A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a társulat ügyvezetése közösen felügyeli.**

**2.) A munkák elszámolásánál a Küldöttgyűlés egyetért az önköltség plusz 7 % margin elvvel, az ügyvezetés ennek figyelembe vételével kösse meg a 2023 évi vállalkozói szerződéseit!**

**3.) A kockázat elemzés kiértékelése alapján további, 2023 évi jó karba helyezések sorrendiségével és azok végrehajtásával a Küldöttgyűlés egyetért, kéri az ügyvezetést, hogy a rendelkezésére álló gépi és humán erőforrások maximális kihasználásával valósítsa meg első körben a XVI.- és XVII. sorozatok szívóárkainak (Táskai csatorna és Határ-belvíz csatorna mellék ágai) a jó karba helyezését. Teljesítéséről a 2023 évi feladatokra vonatkozó beszámolóban az ügyvezetés adjon számot a 2024 évi Küldöttgyűlésen!**

**4.) Belvíz átemelési tevékenység végzését vállalkozási tevékenység keretében végezze továbbra is a társulat! A szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra a vállalkozási szerződésben rögzített módon.**

**Pénzügyi fedezetet a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal, szolgáltatási díjakkal kell biztosítani.**

Kérem a határozati javaslat elfogadását.

Kéthely – Sáripuszta, 2023.05.12.

Tisztelettel:

Oliver Hahnenkamm

Intéző Bizottság elnöke